ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 30-МИ / 11.12.2019г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

Следизборен период

На **11 декември 2019 г. от 17:00** часа се проведе заседание на Общинската избирателна комисия Благоевград, при следния

Д н е в е н р е д:

**І. Доклад по сигнал от Атанас Камбитов ,получен и заведен в ОИК 0103 на 10.12.2019г.**

**ІІ.   Доклад по постъпили касационни жалби срещу решение на Административен съд Благоевград по адм.дело 1141/2019г.**

за представяне на партиите, коалициите, местните коалиции и инициативните комитети в диспутите по регионалните радио- и телевизионни центрове на БНР и БНТ в изборите на 27 октомври 2019 г.

III. Разни.

**ПРИСЪСТВАТ:**

Мартин Бусаров, Йордан Симонски, Вилислав Балев, Елена Панчева, Елеонора Атанасова , Милена Велкова, , Мустафа Сирачки, Владимир Вачев, ,Александра Стоянова, Биляна Петачка. Стоян Терзийски ,Илия Милев, Светослава Терзиянова-Михайлова;

**ОТСЪСТВАЩИ** няма

Заседанието бе открито в 17:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, повод за днешното ни заседание са основно две неща – първо имаме постъпил сигнал от г-н Атанас Камбитов, който сигнал постъпи по имейла на ОИК и на хартиен носител, от жалбоподателя. Пред вас е сигнала, вчера се подготвих за заседанието, снимал съм ви сигнала, няколко разпечатки от ЗМСМА, данни за нашите решения за първи и втори тур, адреси на ТР и ЮЛНЦ.

На следващо място, имаме 5 броя касационни жалби, знаете, обжалва се решение по адм.дело 1141/2019г. На АС Благоевград, с което се потвърди нашето решение на ОИК с което сме определили поименния състав на общинския съвет. Следва да вземем становище по тези жалби и да се подготвим за Върховен Административен Съд.

Реплики от зала:

ОИК ще ходи ли в София да се явява по делото пред ВАС?.

Мартин Бусаров:

Предлагам следния дневен ред, ако някой има предложения да сподели.

Няма предложения.

**По І(първа) точка от дневния ред:**

Докладвам следното:

На 10 12 2019 в 16.20 часа по имейла на ОИК е постъпил сигнал, със автор г-н Атанас Камбитов. Сигнала съдържа твърдение,че към дата 10.12.2019г. в ТР и регистър ЮЛНЦ продължава да е вписан и да съществува ЕТ «Румен Томов –АЛМА-ЕМ»с ЕИК: 030423586 като търговец по смисъла на ТЗ.

Приложено към сигнала е и извлечение от ТР и регистър ЮЛНЦ, от 10.12.2019г. с данни за посоченото ЕТ.

Докладвам, че сигнала бе заведен веднага след установяването му в имейла, и е с вх.номер 506/10.12.2019г. по входящия регистър на ОИК Благоевград.

Сигнала бе донесен на ръка и на хартиен носител и получи същия номер, поради идентичност със сигнала по имейла – 506/10.12.2019г.

Колеги, искам да ви запозная с едно решение на ЦИК а именно Решение 1685-МИ/20.11.2019г.

В това решение са описани случаите, в които се събираме и заседаваме или даваме дежурства , извън активния изборен период.

В точка 3 на раздел III, буква г от решението е и основанието да правим заседания в момента, освен формалното такова по разглеждане на постъпилия сигнал.

Следва да одобрим и съставим текст на писмо, с което да се обърнем към ТР и регистър ЮЛНЦ , клон Благоевград, с което писмо да изискаме „документ от компетентен огран“, който в контекста на сигнала се явява именно ТР, за да получим ясни доказателства досежно това има или няма заличаване на посоченото ЕТ в сигнала, както и да попитаме и поискаме цялата преписка по партидата на това ЕТ в периода 04.11.2019г. до 04.12.2019г. за въпросното ЕТ.

Следва и да поискаме с писмо от Председателя на общинския съвет, информация дали е подадено по реда на чл.41,ал.3 уведомление от г-н Румен Томов, който сме определили за избран за кмет на общината ни с наше решение 298-МИ от 04.11.2019г. в срока по ал.3 – до 04.12.2019г.

Относно текста, има ли предложения? Нещо да допълним с искания?

Биляна Петачка:

Колеги, нека да съставим и пуснем писмото, предлагам утре сутрин на ръка, Председателя и още някой член да идат до ТР, до агенцията и да го подадат на ръка,за бързина.

От зала: Да, нека да се напише и да се занесе утре сутринта.

Мартин Бусаров:

Ок. Ще го отнесем с някой колега утре, ще дадем дежурство и ще свършим и това. Предлагам със члена на ОИК Светослава Михайлова-Терзиянова да дадем дежурство утре и да изпълним протоколно решение на ОИК с днешна дата.

Предлагам да вземем следното

**протоколно решение 1 /11.12.2019г.**

Изисква от ТР и регистър ЮЛНЦ следната информация:

1. Към дата 04.12.2019г. по партидата на ЕТ «РУМЕН ТОМОВ – АЛМА-ЕМ»,ЕИК: 030423586 подавано ли е заявление за заличаване на ЕТ от ТР и ако да на коя дата и от кого?
2. Да бъде предоставена в заверени копия цялата преписка по подавани заявления и документи по партидата на ЕТ «РУМЕН ТОМОВ – АЛМА-ЕМ»,ЕИК: 030423586 в периода 01.11.2019г. до 04.11.2019г. включително.

Колеги, предлагам на гласуване този проект за протоколно решение.

Не виждам против, приемаме с 13 гласа ЗА протоколно решение 1/11.12.2019г.

По отношение на ал.3 на чл.41 ЗМСМА, следва да приемем и протколно решение, с което да се обърнем към Председателя на общински съвет Благоевград и да поискаме информацията дали в срока по чл.41,ал.3 ЗМСМА е подадено уведомление писмено с данни за предприетите действия по заличаване на ЕТ «РУМЕН ТОМОВ – АЛМА-ЕМ»,ЕИК: 030423586 от ТР и регистър ЮЛНЦ.

Предлагам ви

**протоколно решение 2/11.12.2019г.**

1. Изисква от Председателя на общински съвет Благоевград информация относно това, дали г-н Румен Томов, в качеството си на избран и обявен за кмет на община Благоевград , е подал писмено уведомление по реда на чл.41,ал.3 ЗМСМА в законовия срок до 04.12.2019г.
2. Ако такова писмено уведомление е подадено, моля да се представи заверено копие на документа във връзка със сигнал от г-н Атанас Камбитов и започналото административно производство пред ОИК Благоевград.

Колеги, моля да гласуваме.

Не виждам против, приемаме с 13 гласа ЗА протоколно решение 2/11.12.2019г.

Да преминем към точка 2.

Йордан Симонски: Преди да преминем към следваща точка. Чуйте ме.

Господин Председател, колеги, искам да ви докладвам, че лично аз на 04.12.2019г. получих на ръка документ, адресиран до ОИК Благоевград, който е уведомление от Румен Томов- уведомява ОИК, че е предприел действия в законоустановения срок относно прекратяване на дейността на ЕТ «РУМЕН ТОМОВ – АЛМА-ЕМ», както и освобождаването ми като управител на «ТАН»ООД, «Изгрев 365»ООД, «Алма-Ем»ООД.

Документа не съм завеждал в регистъра на ОИК за входящи писма. Не съм уведомявал и никого от ОИК за това писмо.

Мартин Бусаров :

Колеги, това е прецедент. Аз лично сега за пръв път виждам това писмо, уведомление до ОИК, във входящия дневник няма заведен номер и този документ не е отразяван. На 09.12.2019 съм завел лично аз 5 жалби срещу решението на АС Благоевгра, следва заведен сигнала на г-н Камбитов. Не следва да се дава номер със задна дата. Няма начин, поредността си върви. Аз досега такава практика нямам.

Биляна Петачка:

Редът за кореспонденция с ОИК след активния период е определен и той е през деловодството на общинска администрация. Предишната председателка на ОИК Елена Панчева ще потвърди.

Елена Панчева:

По принцип реда е такъв, но не пречи и на ръка да се получи но винаги се завежда на въпросната дата. А и Председателя е наясно, той има опит също.

Мартин Бусаров:

Въпроса е че не е заведен този документ, и никой не знаеше до днес че съществува. Аз съм получил на ръка 5 жалби но реда е такъв през регистратурата на съда. Обяснявам защото се коментира в залата.

Йордан Симонски:

Аз го получих и действително не съм го завеждал, пропуснал съм явно, но държа да ви уведомя че съм го получил аз на 04.12.2019г.

Мартин Бусаров:

Колеги, излишно спорим сега, отбелязваме си в протокола, че днес се доклавда и се появява този документ, който г-н Симонски твърди да е получил на 04.12.2019г. и слагаме дата от днес във входящия регистър. Няма как да сложим задна дата, така практика категорично няма и няма да има в Оик докато съм председател.

От зала:

Да, нека се заведе с днешна дата и да се запише в прокотола ни , че днес се докладва този документ, а не с предходна дата да се завежда. Явно ще го преценяваме по-късно дали и какво значи.

По точка 2 /втора/

Постъпиха 5 броя касационни жалби срещу Решение по адм.дело 1141 /2019г., с които жалби се сезира ВАС и се иска отмяна на посоченото решение.

Предлагам да ме упълномощите да съставя писмено становище, със следния основен текст:

Решението на АС Благоевград е правилно и законосъобразно.

Събрани за доказателства по надлежния ред и са преценени в тяхната съвкупност. Изводите на съда са правилни. Няма нарушение на съдопроизводствените правила.

Колеги това в основни линии, доразвито в становището ни, което ще депозирам до петък по адм.дело 1141/2019г.

Предлагам с протоколно решение

**протоколно решение 3/11.12.2019г.**

ОИК одобрява и съставим писмено становище по 5 броя касационни жалби, подадени и заведени с вх.номера 501/09.12.2019г. по входящия регистър на ОИК, 502/09.12.2019г. по входящия регистър на ОИК, 503/09.12.2019г. по входящия регистър на ОИК, 504/09.12.2019г. по входящия регистър на ОИК, 505/09.12.2019г. по входящия регистър на ОИК., подадени срещу Решение 2532 /25.11.2019г. на АС Благоевград постановено по адм.дело 1141/2019г.

Оправомощава Председателят на ОИК да подпише и подаде писмените становища по адм.дело 1141/2019г. на АС Благоевград.

*Следва кратко обсъждане на организационни въпроси относно това как ще се насрочи ново заседание на ОИК.*

Мартин Бусаров:

Колеги, благодаря за присъствието на всеки.

А с и това закривам днешното ни заседание.

Следващо заседание на ОИК 0103 Благоевград – ще бъдете уведомени допълнително.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

Мартин Бусаров Мустафа Сирачки